  Анжелика Тихонова корреспондент 28-тӥ толсуре Ижкарын Туала драматургияя но режиссурая центрын (Милиционной урам, 4) «Чернильница» спектакльлэн (16+) кыкетӥ возьматонэз ортчоз. Со сярысь спектаклез радъясьёс иворто. «Чернильница» спектаклез удмурт журналистлэн, кылбурчилэн Анастасия Шумиловалэн зэмос учыръя пьесаезъя Les Partisans театр пуктӥз Пьеса Сириысь воргоронлы бызем Алнашысь удмурт нылаш сярысь вера. Автор Россиын но Удмуртиын пеймыт куо адямиос шоры учкон сярысь чеберъятэк, со дыре ик серем пыр вера. Спектаклез режиссёр Павел Зорин пуктӥз. Валтӥсь ролез театрысь артистка Мария Трошкина шудэ.  Возьматон бере пьесалэн автореныз кенешон радъяськоз Тегъёс: Лулчеберет Ижкар Театр Удмуртия  